《海上诗送薛文学归海东》
唐代·刘昚虚

何处归且远，送君东悠悠。沧溟千万里，日夜一孤舟。

旷望绝国所，微茫天际愁。有时近仙境，不定若梦游。

或见青色古，孤山百里秋。前心方杳眇，后路劳夷犹。

离别惜吾道，风波敬皇休。春浮花气远，思逐海水流。

日暮骊歌后，永怀空沧洲。

作者简介：刘昚虚（约714年—约767年），亦作慎虚，字全乙，亦字挺卿，号易轩，洪州新吴（今江西奉新县）人，盛唐著名诗人。约生于开元二年（约714年），约卒于大历二年（约767年）。20岁中进士，22岁参加吏部宏词科考试，得中，初授左春坊司经局校书郎，为皇太子校勘经史；旋转崇文馆校书郎，为皇亲国戚的子侄们校勘典籍，均为从九品的小吏。殷璠《河岳英灵集》录其诗十一首。